nl fr it nl af en nl fr en fr af de af af af nl nl af af af af af af af af af af af af af af nl nl nl en nl af af en
Borrelvrou | Leef jou droom!
Op God se skoot – ‘n Gebedsjoernaal geskryf deur Susan Grobler
Dit is my wens dat elke persoon wat hierdie joernaal gebruik die vreugde sal ervaar om in jou persoonlike stiltetyd in volkome afhanklikheid voor God te buig en met kinderlike opregtheid “Op God se Skoot” te gaan sit. Mag dit vir jou kosbare tye wees waarin jy nader aan God sal groei en sal besef dat hierdie tye nie iets is wat jy doen omdat jy moet nie, maar omdat dit jou keuse is om jou persoonlike verhouding met God te versterk. Ek het spesifiek nie die maande en die datums in die joernaal gedruk nie, sodat dit nooit vir jou hoef te voel dat jy ‘agter’ is, of dat jy nie byhou nie. Hierdie is jou hulpmiddel om te gebruik op jou eie tempo en op jou eie manier. Daar is nie ‘n reg of verkeerd nie. Dit gaan daaroor om die behoefte wat die Heilige Gees in jou wakker maak, om te groei, te voed en uit te leef. Of dit jou 4 maande of 4 jaar neem om die joernaal vol te skryf, is nie belangrik nie. Wat belangrik is, is dat jy op God se Skoot bly sit en deurentyd bewus bly van God se liefde en genade in jou lewe.
Jy is ‘n koningskind, jou Vader is die Almagtige God wat hemel en aarde geskape het, wat só lief is vir jou dat Hy sy eniggebore Seun gestuur het om vir jou sondes aan die kruis te sterf, en weer na 3 dae op te staan, sodat jy die ewige lewe kan hê. Hy stuur ook die Heilige Gees om in jou te leef en jou te lei. Hy gee aan jou die Woord van God om Hom aan jou te openbaar. Is dit nie vir jou genoeg rede om te jubel en te juig en erns te maak met jou verhouding met God nie?
Wanneer jy Christus as jou Verlosser en Saligmaker aanneem, het jy ‘n verantwoordelikheid om die Evangelie aan ander uit te dra. Watter beter manier is daar as om so naby aan God te leef dat jou lewe die Vrug van die Gees weerspieël en dat jy gevul met dankbaarheid sal borrel vir Christus.
Op God se skoot – Indeks:
· Hoekom moet ek tyd met God spandeer en bid?
· Wat sê die Woord oor gebed?
· Waarom ‘n gebedsjoernaal?
· Waarvoor kan jy bid?
· Gebedskalender per maand
· Maandelikse- en Weeklikse Gebedsbeplanning
Dit is my gebed dat die gebruik van hierdie gebedsjoernaal jou sal ïnspireer om deur die leiding van die Heilige Gees vir die res van jou lewe ‘n dankbare en opbouende gebedslewe te hê.
Kontak my vandag om hierdie gebedsjoernaal vir jouself te bestel – of as ‘n spesiale geskenk aan iemand diep in jou hart teen slegs R150 per boek!
God het ons vroue baie spesiaal geskape!
God het ons vroue baie spesiaal geskape.  Hy het ons uit die rib van Adam geskape, om hom te kan help om sy beste te wees, sodat ons ook ons beste kan wees.  Die hartseer deel is dat ons verby die wonderwerke in ons eie lewens kyk, ons is te besig om dankbaar te wees vir die klein dingetjies wat ons wel gedoen kry en die geringe seëninge in ons lewens, sodat ons nooit leer om die groter  seëninge te herken wat daagliks verby ons lewe skuif nie.
Die wêreld kondisioneer ons so om besig te wees, om altyd harder te moet probeer in al die areas van ons lewens dat ons begin glo dat ons nie goed genoeg is in een of al die fasette van ons lewe nie.  Dit is die leun wat ons verhoed om ons drome te leef.   Die Here gee in Hebr 13:5 vir ons die belofte dat Hy ons nooit sal begewe of verlaat nie, wanneer ons na die beste van ons vermoë volgens Sy wil en Woord probeer lewe, wil Hy graag vir ons die moed, durf en energie gee om ons drome te leef, en sodoende vir Hom ‘n dissipel in hierdie wêreld te wees.
Dit is my hartsbegeerte om jou te help om jou identiteit in Christus te besef, te aanvaar, die seëninge in jou lewe sigbaar te maak sodat jy jou lewensdroom kan identifiseer en kan leef.  Ek wil jou help om al die menings wat jy oor jouself en oor die lewe het, wat jou verhoed om die spesiale vrou te wees wat God jou gemaak het om te wees, uit die weg te ruim.
Ek het nie al die antwoorde nie, ek glo wel dat God die antwoorde aan jou sal openbaar.  Ek sal jou fasiliteerder wees sodat jy sal besef wat jou hartsbegeerte is, en wat jou verhoed om jou droom te leef.
Borrelvrou Nuusbrief – Teken aan!
Waar het u van ons gehoor?
Kry nie jou nuusbrief?
Loer asb in die “Junkmail” folder, en kontak my gerus indien jy dit steeds nie ontvang het nie!